Երեքշաբթի 4 սեպտեմբերին հրապարակուեցաւ Ֆրանչիսկոս Սրբազան Քահանայապետին սեպտեմբեր-հոկտեմբեր ամիսներուն գլխաւորելիք ծիսական արարողութիւններուն օրակարգը, որուն ծիրէն ներս կը նշուի թէ Նորին Սրբութիւնը՝ շաբաթ 15 սեպտեմբերին հովուական այցելութիւն պիտի կատարէ Փալերմօ քաղաքին, Երանելի Հայր Ճուզեփփէ Փուլյիզիի նահատակութեան 25-րդ տարեդարձին առթիւ, ապա 22 սեպտեմբերին Ան չորս օր տեւող 25-րդ առաքելական ճամբորդութեան ծիրէն ներս կ՛այցելէ Լիթուանիան, Լեթթոնիան եւ Էսթոնիան։